Publication: Magyar Közlöny
Issue: MK-2008-90 (Year: 2008, Number: 90)
Era: 2004-2010
Section: folytatható kereskedelmi tevékenységek végzésének feltételeirõl szóló 133/2007. (VI. 13.) Korm. rendelet 2. mellékletének 8. pontja.]
Paragraph Index: 632

3. számú melléklet rendelkezései szerint elismert költség. Az Szjatv. 3. számú melléklet II. 2. pontja az igazolás nélkül elszámolható költségek között említi az országgyûlési képviselõk Oktv.-ben megállapított költségtérítését. A törvények nem követelik meg, hogy az országgyûlési képviselõ a tevékenysége során felmerülõ szükséges költségét számlával igazolja. Ezért jelenleg a parlamenti képviselõk igazolás nélkül számolhatnak el teljes költségükrõl. Az Alkotmánybíróság több határozatában vizsgált a parlamenti képviselõk költségelszámolásának módszerére vonatkozó népszavazási kérdést. A határozatok szerint a vizsgált kérdések kapcsán nem merült fel alkotmányossági probléma, mert nem a költségtérítés léte volt a népszavazás tárgya, hanem az a mód, ahogyan az országgyûlési képviselõk a költségeikrõl a rájuk vonatkozó törvényi rendelkezése alapján számot adnak. [97/2007. (XI. 29.) AB határozat, ABK 2007. november, 1072.; 21/2008. (III. 12.) AB határozat, ABK 2008. március, 285, 288.; 62/2008. (IV. 29. AB határozat, ABK 2008. április, 516, 519.] Jelen esetben azonban a népszavazásra szánt kérdés egyértelmû a tekintetben, hogy az „alapilletményen felüli juttatások”, köztük „a különbözõ költségtérítések (utazás, szállás, reprezentáció)” törvénymódosítással történõ eltörlésére irányul. Az Alkotmány 20. § (2) bekezdése elõírja, hogy az országgyûlési képviselõk tevékenységüket a köz érdekében kötelesek végezni. Az Alkotmány 20. § (4) bekezdése alapján a képviselõket „költségeik fedezésére költségtérítés” illeti meg. A két alkotmányos rendelkezés együttes értelmezése alapján megállapítható, hogy az állam a képviselõknek a politikai közösség érdekében végzett tevékenységük során indokoltan felmerülõ költségeit

Source: https://magyarkozlony.hu/hivatalos-lapok/f1757d971971e10e898e8d1ec352bba0c86357d6/dokumentumok/23e90d2df3e410cb30fbce1b2808bebb1d66d187/letoltes